**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 11**

Днес, 08.09.2022 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект за решение относно одобряване на графичен файл с образец на хартиена бюлетина, тираж на бюлетините и образците на протоколи на РИК и на секционните избирателни комисии в Тридесет и първи изборен район - Ямболски при произвеждане на изборите за народни представители на 2 октомври 2022 г.– докладчик Георги Георгиев.

2. Проект за решение относно определяне броя на ПСИК на територията на община Тунджа в Тридесет и първи изборен район - Ямболски, формиране и утвърждаване на единната им номерация при произвеждане на изборите за народни представители на 2 октомври 2022 г.– докладчик Красимира Атанасова.

3. Входяща поща

4. Разни

**ПРИСЪСТВАХА:** 9 членове – Биляна Кавалджиева, Ани Канева, Милко Димитров, Яна Първанова, Красимира Атанасова, Емилия Марчева, Ангел Ангелов, Георги Георгиев, Снежана Енчева

**ОТСЪСТВАХА:** Димитър Събев. Нели Стоянова, Спасин Карайчев, Данаил Йорданов

Заседанието бе открито в 17.00 часа от председателя Биляна Кавалджиева.

**БИЛЯНА КАВАЛДЖИЕВА:** Здравейте, колеги. Откривам заседанието на Районната избирателна комисия в Тридесет и първи изборен район-Ямболски за изборите за народно събрание на 02 октомври 2022 г.

За отчитане на поименното гласуване определям Емилия Марчева. Протокола ще се води от техническия сътрудник – Атанасов.

Колеги, всички сте запознати с дневния ред. Имате ли предложения или възражения по него? Не се правят. Който е съгласен с така предложения дневен ред, моля да гласува. Процедура по гласуване.

**ЕМИЛИЯ МАРЧЕВА:** гласували За – 9 членове – Биляна Кавалджиева, Ани Канева, Милко Димитров, Яна Първанова, Красимира Атанасова, Емилия Марчева, Ангел Ангелов, Георги Георгиев, Снежана Енчева

Против – няма.

**БИЛЯНА КАВАЛДЖИЕВА:** Дневният ред се приема. Давам думата на колегата Георгиев по т.1 от Дневния ред. Заповядай!

**ГЕОРГИ ГЕОРГИЕВ:** Колеги, предлагам ви следния проект за решение по т.1 от дневния ред:

ОТНОСНО: Одобряване на графичен файл с образец на хартиена бюлетина, тираж на бюлетините и образците на протоколи на РИК и на секционните избирателни комисии в Тридесет и първи изборен район - Ямболски при произвеждане на изборите за народни представители на 2 октомври 2022 г.

На основание чл. 70, ал.4 във връзка с чл.72, ал.1, т.1,  Решение № 1266-НС/15.08.2022 г. на ЦИК, във връзка с писма на ЦИК с изх. №№ НС-15-109/05.09.2022г., НС -03-32/05.09.2022г.

РЕШИ:

I. ОДОБРЯВА графичния файл с образец на хартиена бюлетина за Тридесет и първи изборен район - Ямболски при произвеждане на изборите за народни представители на 2 октомври 2022 г.

II. ОДОБРЯВА тиража за отпечатване на бюлетини в Тридесет и първи изборен район - Ямболски при произвеждане на изборите за народни представители на 2 октомври 2022 г., а именно: 108 000 (сто и осем хиляди) бр.

III.ОДОБРЯВА образците на протоколи на РИК и на секционните избирателни комисии в Тридесет и първи изборен район - Ямболски при произвеждане на изборите за народни представители на 2 октомври 2022 г.

Образецът на бюлетината, съдържаща имената и подписите на членовете на Районна избирателна комисия в Тридесет и първи изборен район - Ямболски, да се приложи към Протокол № 11 от 08.09.2022 г. от заседанието,  като неразделна част.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**БИЛЯНА КАВАЛДЖИЕВА:** Колеги, чухте проекта. Има ли изказвания? Няма. Процедура по гласуване.

**ЕМИЛИЯ МАРЧЕВА:** гласували За – 9 членове : – Биляна Кавалджиева, Ани Канева, Милко Димитров, Яна Първанова, Красимира Атанасова, Емилия Марчева, Ангел Ангелов, Георги Георгиев, Снежана Енчева

**Против** – няма.

**БИЛЯНА КАВАЛДЖИЕВА:** Решението се приема и е с № 48-НС от днешна дата.

Давам думата на колегата Атанасова по т.2 от Дневния ред. Заповядай!

**КРАСИМИРА АТАНАСОВА**: Колеги, предлагам ви следния проект за решение по т.2 от дневния ред:

ОТНОСНО: Определяне броя на ПСИК на територията на община Тунджа в Тридесет и първи изборен район - Ямболски, формиране и утвърждаване на единната им номерация при произвеждане на изборите за народни представители на 2 октомври 2022 г.

В РИК-Ямбол е депозирано уведомление от кмета на община Тунджа, заведено под № 68/08.09.2022г. във входящия регистър на РИК-Ямбол, с което информира комисията за броя на избирателите, подали заявление за гласуване с подвижна избирателна кутия, а именно - 82 броя.

Към Уведомлението е приложена и Заповед № РД-07-1247/07.09.2022г. на кмета на община Тунджа, с която са образувани 3 (три) избирателни секции за гласуване на избиратели с трайни увреждания с подвижна избирателна кутия на територията на община Тунджа. Със същата заповед са определени номерата, адресите и обхвата на ПСИК.

На основание чл. 72, ал.1, т.6, чл.90, ал.1, чл.92, ал.5 от Изборния кодекс, Районна избирателна комисия в Тридесет и първи изборен район – Ямболски

РЕШИ:

1. Определя 3 (три) броя избирателни секции за гласуване с подвижна избирателна кутия на територията на община Тунджа при произвеждане на изборите за народни представители на 2 октомври 2022г.

2.Формира и утвърждава единната номерация на избирателните секции за гласуване с подвижна избирателна кутия на територията на община Тунджа, както следва:

|  |  |  |
| --- | --- | --- |
| **ПСИК №** | **Адрес** | **Териториален обхват** |
| 312500050 | с. Калчево, ул.,,Иван Костов Динев“ №2, Зрителна зала | с. Калчево и с. Победа |
| 312500051 | с. Коневец, ул.,,Тунджа“ №34, сградата на НЧ ,,Д-р Петър Берон-1941“ | с. Коневец, с. Маломир и с. Тенево |
| 312500052 | гр.Ямбол, пл.,,Освобождение“ №1, сградата на Община Тунджа, зала на Общински съвет Тунджа | останалите населени места в Община Тунджа |

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**БИЛЯНА КАВАЛДЖИЕВА:** Колеги, има ли изказвания? Няма. Процедура по гласуване.

**ЕМИЛИЯ МАРЧЕВА:** гласували За – 9 членове – Биляна Кавалджиева, Ани Канева, Милко Димитров, Яна Първанова, Красимира Атанасова, Емилия Марчева, Ангел Ангелов, Георги Георгиев, Снежана Енчева

**Против –** няма

**БИЛЯНА КАВАЛДЖИЕВА:** Решението се приема и е с № 49-НС от днешна дата.

Преминаваме към т.3 от дневния ред – запознаване с входящата поща. Колега Димитров, заповядай!

**АНГЕЛ АНГЕЛОВ** докладва постъпилата входяща поща.

**БИЛЯНА КАВАЛДЖИЕВА:** Преминаваме към т.4 от дневния ред – разни. Има ли изказвания? Няма.

Поради изчерпване на дневния ред закривам заседанието.

Заседанието бе закрито в 17:10 часа.

Председател:

/Биляна Кавалджиева/

Секретар:

/Яна Първанова/